# Mobiliate transnaţională

# din cadrul proiectului Erasmus+ KA2 “ Developing Abilities to Socialize – Teaching and learning new perspectives by sharing”

# Colegiul Național Pedagogic “ Regina Maria” Deva, coordinator proiect prof. Elena MIHU

În perioada 01.09.2014 – 31.08.2017 se derulează Programului Erasmus+, Strategic Partnerships for school education, **“Developing Abilities to Socialize – Teaching and learning new perspectives by sharing”,** nr. de referință 2014-1-SE01-KA201-000978\_6.

**Parteneri:**

1. „Vasaskolan” Kalmar, Suedia

2. „I.E.S. Los Moriscos” Hornachos, Spania

3. „Yalova Anadolu Lisesi” Yalova, Turcia

4. „Gimnazjum nr 2 im. Polskich Noblistow w Gostyninie” Gostynin, Polonia

5. „Smith’s Wood Sports College” Birmingham, Anglia

6. Colegiul Național Pedagogic “Regina Maria” Deva, România

Proiectul Erasmus+ KA2 “ *Developing Abilities to Socialize – Teaching and learning new perspectives by sharing*” (*Dezvoltarea abilităților de socializare – Predarea și învățarea prin împărtășire a noilor perspective* ) implică elevi și profesori din cele șase țări partenere Suedia, Spania, Anglia, Turcia, Polonia și România.

Aceștia, pe o perioadă de 36 luni, începând cu 1.09.2014, vor desfășura activități pe temele stabilite, activități care vor avea la bază comunicarea, stabilirea relațiilor interumane, împărtășirea unor experiențe profesori-elevi, elevi-profesori, din aceeași școală sau din școli diferite, relaționarea cu unitățile școlare din cele cinci țări partenere. Pe parcursul proiectului nostru ne-am propus să dezvoltăm abilitățile elevilor de a socializa, atât în lumea virtuală, cât și în realitate.

**Scopul proiectului** este de a-i educa pe elevi în incluziune și toleranță prin participarea la activități de echipă comune cu partenerii noștri europeni. Dezvoltarea deprinderilor sociale promovează înțelegerea altor persoane, iar când elevii devin conștienți de abilitățile lor, atitudinea față de viață și școală va fi schimbată în bine.

De asemenea, scopul proiectului este ca profesorii și elevii să dobândească noi strategii de a gândi, de a acționa și de a învăța. Prin dezvoltarea și schimbul de noi strategii în acest sens, se vor aborda cu o mai mare atenție și interes subiecte precum: team building, toleranța, anti-discriminare, conflicte.

**Oportunitățile pentru elevii noștri**  sunt de formare și dezvoltare a abilităților profesionale, care îi ajută pe aceștia să se integreze mai bine la locul de muncă, dar și în viață, în general.

Cercetările pedagogice susțin idea că, atunci când elevii se simt legați de clasă și de școală, obțin rezultate mai bune și cred în posibilitățile lor, la școală și în viitor.

În ceea ce privește **rezultatele pe termen scurt**, elevii vor dezvolta abilitățile de comunicare, abilitatea de a se exprima în mod clar și ușor de înțeles, competențe TIC prin comunicarea cu alți elevi europeni și documentații eTwinning. Răspunsurile la chestionare vor demonstra beneficiile exacte ale activităților planificate.

**Pe termen lung**, elevii vor fi mai încrezători să coopereze cu colegii de clasă și colegii europeni. Aceștia vor deveni mai înțelegători, se vor semnala mai puține conflicte. Elevii care au cunoștințe despre team-building își vor folosi aceste experiențe în realizarea activităților, fapt care îi va motiva și le va crește încrederea în ei înșiși.

În baza graficului însumând cele mai importante evenimente la nivel internațional, zile mondiale, se vor desfășura activități extracurriculare în fiecare dintre școlile partenere, activități care vor avea ca aspecte comune tema și intervalul de timp în care de vor derula.

**Rezultatul așteptat** este ca elevii să progreseze în mai multe direcții, și la toate materiile. Atunci când aceștia vor obține rezultate mai bune, vor deveni încrezători și motivați pentru studii suplimentare, astfel se va preveni și abandonul școlar.

Un alt aspect esențial este acela că elevii vor reprezenta școala și țara lor în timpul întâlnirilor. Acest angajament este important pentru identitatea lor. Părăsirea temporară a familiei și locuirea împreună cu o altă familie dintr-o nouă cultură este un lucru memorabil, o experiență unică.

Prin schimbul de experiențe și interacțiunea cu alți elevi, profesorii vor avea ca rezultat o vederea mai largă a cercetării în domeniul educației la nivel european. Procesul de valorizare are loc în toate planurile și în toate etapele proiectului. Chiar de la începutul proiectului s-a stabilit un responsabil cu diseminarea în cadrul fiecărei școli. Sarcinile comune sunt îndeplinite până la un anumit moment. Fiecare școală este responsabilă ca rezultatele să fie transmise partenerilor cu ajutorul mijloacelor de comunicare potrivite (blog-ul proiectului, platforma eTwinning, internet, poștă, fax etc). Rezultatele se păstrează pe DVD, CD, blog, astfel încât să poată fi folosite în toate școlile.

Toți participanții au făcut cunoscute în scoală rezultatele proiectului cu ocazia diverselor întruniri. Toți participanții au prezentat proiectul (dimensiunea europeană, parteneri, scopuri, rezultate parțiale) cu ocazia săptămânii porților deschise, în consiliile profesorale, la întâlnirile cu părinții, viitorilor elevi și oaspeților cu ajutorul imaginilor, colajelor, prezentărilor, videoclipurilor.

Pentru a atrage și mai mult atenția asupra proiectului și a realiza o și mai eficientă diseminare, au fost publicate articole de presă despre activitățile locale, și a fost invitată televiziunea locală. La nivel regional, au fost făcute prezentări cu ocazia întâlnirii coordonatorilor.

Prezentarea proiectului a fost făcută pe site-ul liceului sau alte site-uri dedicate activităților didactice. De asemenea, prezentarea proiectului a fost făcută și în cadrul unor sesiuni de comunicări, conferințe, workshop-uri, sau în cadrul Concursului Național de produse finale rezultate din proiecte europene “Made for Europe” la Arad ]n 2015 și la Satu Mare în 2016. Directorii au prezentat proiectul la întâlnirile directorilor. Pentru realizarea monitorizării și autoevaluării la nivel de școală, au fost realizate interviuri și chestionare, pentru a analiza impactul activităților proiectului asupra elevilor și profesorilor. În funcție de rezultatul acestora a fost modificată structura desfășurării activităților, cu scopul atingerii obiectivelor proiectului.

**Întâlnire transnațională:**

1. „Vasaskolan” Kalmar, Suedia 1.12 – 4.12.2014

**Întâlniri transnaționale de învățare:**

1. „I.E.S. Los Moriscos” Hornachos, Spania 2.03 – 6.03.2015
2. Colegiul Național Pedagogic “Regina Maria” Deva, România 12.10 – 16.10.2015
3. „Gimnazjum nr 2 im. Polskich Noblistow w Gostyninie” Gostynin, Polonia 30.05 – 4.06.2016
4. „Yalova Anadolu Lisesi” Yalova, Turcia octombrie 2016
5. „Smith’s Wood Sports College” Birmingham, Anglia martie 2017
6. „Vasaskolan” Kalmar, Suedia mai 2017

https://sabindragoierasmuspluska2.wordpress.com/